**BALATONSZEPEZD KÖZSÉG ÖNKORMÁNYZATA**

8252 Balatonszepezd, Árpád u. 27.

**Ügyiratszám:** BSZ/611-2/2025.

* 1. **J E G Y Z Ő K Ö N Y V**

**Készült:** Balatonszepezd Község Önkormányzata Képviselő-testülete **2025. május 8-án 14.00 órakor** megtartott **rendkívüli** **nyilvános** üléséről

**Az ülés helye:** Balatonszepezd, Községháza – földszinti tárgyaló

(8252 Balatonszepezd, Árpád u. 27.)

**Jelen vannak:** Bíró Imre polgármester

 Varga József alpolgármester

 Kiss István

 dr. Temesvári Zsolt képviselők

**Igazoltan távol:** Inhof Tamás képviselő

**Tanácskozási joggal megjelent**:

 dr. Varga Viktória jegyző, jegyzőkönyvvezető

 Szántó Szilvia irodavezető

**Bíró Imre polgármester:** Köszönti a nyilvános ülésen megjelenteket. Megállapítja, hogy a képviselő-testület 4 fő jelenlétével határozatképes, az ülést megnyitja. Javasolja, hogy a mai rendkívüli nyilvános ülésen a meghívóban szereplő napirendi pont kerüljön megtárgyalásra.

**Napirend:**

**1) Döntés a helyi építési szabályzat módosítására irányuló eljárás tervezési feladatainak kiegészítéséről**

*Előterjesztő: Bíró Imre polgármester*

**NAPIREND TÁRGYALÁSA**

**1) Döntés a helyi építési szabályzat módosítására irányuló eljárás tervezési feladatainak kiegészítéséről**

*Előterjesztő: Bíró Imre polgármester*

**Bíró Imre polgármester:** A Kommentár Alapítvány érintő módosítása esetében tegnapelőtt volt egy online egyeztetés az állami főépítészi irodával. Ennek során, mivel októberben megváltoztak az építési szabályok, kérték, hogy a főépítész készítsen egy feljegyzést és azt a testület fogadja el. Ez az egyik fele az előterjesztésnek. A másik fele a Hész módosítás második feléhez kapcsolódik, ahol a tervezési feladatokat egészítik ki a múltkori ülésen elfogadott főépítészi javaslattal és a Sellő köz szabályozásával. Kérdezi, hogy valakinek van-e kérdése, észrevétele, hozzászólása?

**dr. Temesvári Zsolt képviselő**: Kérdezi, hogy a Sellő köz ezzel majd rendeződhet?

**Bíró Imre polgármester:** Enélkül nem is tudna elindulni, mert a Hész-nek tartalmaznia kell.

*További kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatokat egyben teszi fel szavazásra.*

**Balatonszepezd Község Önkormányzata Képviselő-testülete 4 igen szavazattal**

**– egyhangúlag – az alábbi határozatokat hozza:**

**43/2025. (V.8.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a településrendezési eszközök 276/10 és 276/16 hrsz-ú területekre indult módosítása (2025/1) során a 419/2021. (VII.15.) Korm.rendelet 7. § (7) bekezdése szerint készült főépítészi feljegyzést az előterjesztés 1. melléklete szerint elfogadja.

Határidő: azonnal

Felelős: polgármester

**44/2025. (V.8.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a 2025. január 17-én megindított Településrendezési terv módosítására irányuló általános eljárásban a tervezési feladatokat az alábbiakkal egészíti ki:

• a Sellő köz végén lévő 628 hrsz-ú ingatlan megosztása és egy részének közcélból történő kisajátítása az elvezetendő szennyvíz és csapadékvíz, valamint a régi gyalogos lejáró visszaállítása céljából

• a Balatonszepezd Helyi Építési Szabályzatáról és Szabályozási tervéről szóló 18/2016. (XII.30.) önkormányzati rendelet (Hész) 5. § (2) és (3) bekezdés módosítása, melynek célja, hogy meglévő telek, melyek a kialakítható telek nagyságnál kisebb, de a megengedett méret 50 %-át eléri, beépíthető legyen. A többi külterületi ingatlanon továbbra is 90 %-os teleknagyság érték esetén lehet építési lehetőség.

• az üdülőterületeken szabályosan felépített, lakás rendeltetésnek megfelelő épületek fejlesztése érdekében a Hész 5. §-ának kiegészítése

• a kertvárosias lakóterületen és a hétvégi házas üdülőterületen a kialakítható teleknagyság 600 m2 legyen

Felhatalmazza a polgármestert a szükséges intézkedések megtételére.

Határidő: azonnal

Felelős: polgármester, települési főépítész

Több napirendi pont nem lévén Bíró Imre polgármester megköszöni a rendkívüli nyilvános ülésen való részvételt, és azt 14.08 órakor bezárja.

K. m. f.

 **Bíró Imre dr. Varga Viktória**

 polgármester jegyző